Den forrige kirken på stedet ble oppført i 1767 i korsform, den var noe mindre enn dagens kirkebygg. Sildefisket ga både penger i kommunekassen og mange tilreisende fiskere som søkte til Nesna kirke, slik at det på 1870-tallet ble planlagt ny og større kirke. Den gamle kirken ble revet da den nye sto ferdig på tomt like ved. Materialene i 1767-kirken var i så god forfatning at de ble brukt til ny folkeskole og kapell i Bardal. Kirkeklokkene ble også gitt til Bardal kapell.